
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 377 

7 Σεπτεμβρίου 2009 


ΔΙΑΤΑΓΜΑΤΑ 

(ΐ) 

Ίδρυση Οργανισμού Ρυθμιστικού Σχεδίου και Προστα¬ 
σίας Περιβάλλοντος Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 3 του ν. 2508/1997 «Βιώσιμη οικιστική 
ανάπτυξη των πόλεων και οικισμών της χώρας και άλλες 
διατάξεις» (Α' 124). 

2. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ/τος 63/2005 (Α' 98). 

3. Του άρθρου 22 παρ. 3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (Α' 247). 

4. Την υπ’ αριθμ. 45362/2.11.2005 απόφαση του Υφυ¬ 
πουργού Περιβάλλοντος, Χωροταξίας και Δημοσίων 
Έργων «Καθορισμός ορίων Ρυθμιστικού Σχεδίου Ιωαν¬ 
νίνων» (Δ' 1247). 

5. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 2210). 

6. Την υπ’ αριθμ. 1666/ΔΙΟΕ89/13.1.2009 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 40). 

7. Το γεγονός ότι από τις κανονιστικές διατάξεις αυ¬ 
τού του διατάγματος προκαλούνται τα ακόλουθα οικο¬ 
νομικά αποτελέσματα: 

Α. Επί του κρατικού προϋπολογισμού: 

α) Ετήσια δαπάνη ύψους 250.000 ΕΥΡΩ περίπου, για το 
τρέχον οικονομικό έτος, και 500.000 ΕΥΡΩ περίπου, για 
κάθε επόμενο οικονομικό έτος, η οποία θα καλύπτεται, 
τόσο κατά το τρέχον έτος, όσο και κατά την επόμενη 
πενταετία, από τις πιστώσεις του τακτικού προϋπολο¬ 
γισμού του ΥΠΕΧΩΔΕ (Ειδ. Φ. 31 - 110/ΚΑΕ 2400). 

β) Ετήσια δαπάνη από την καταβολή έκτακτης επι¬ 
χορήγησης από το Πρόγραμμα Δημοσίων Επενδύσεων 
στον Οργανισμό, η οποία εξαρτάται από πραγματικά 


γεγονότα και εκτιμάται ότι δεν θα υπολείπεται του 
ποσοστού 2% των πόρων που διατίθενται από το Πρό¬ 
γραμμα Δημοσίων Επενδύσεων για έργα στην περιοχή 
του Ρυθμιστικού Σχεδίου Ιωαννίνων. 

Β. Επί του προϋπολογισμού των οικείων Ο.Τ.Α. α' βαθ¬ 
μού: Δαπάνη από την απόδοση στον Οργανισμό Ρ.Σ.Π.Π. 
Ιωαννίνων, ποσοστού 10% - 20% από τα έσοδα των 
Δήμων και Κοινοτήτων που περιλαμβάνονται εκάστοτε 
στην περιοχή του Ρυθμιστικού Σχεδίου Ιωαννίνων, τα 
οποία προέρχονται από το τέλος ακίνητης περιουσίας 
[άρθρο 24 ν. 2130/1993 (Α' 62)]. Ο καθορισμός του ύψους 
του ως άνω ποσοστού γίνεται με υπουργική απόφαση, 
σύμφωνα με το άρθρο 3 παρ. 6 περίπτωση γ', εδάφιο 
γ' του ν. 2508/1997. 

Γ. Επί του προϋπολογισμού του Οργανισμού Ιωαν¬ 
νίνων 

Ετήσια δαπάνη ύψους 200.000 ΕΥΡΩ περίπου, για το 
τρέχον οικονομικό έτος και 1.250.000 ΕΥΡΩ περίπου, για 
κάθε επόμενο οικονομικό έτος, η οποία θα καλύπτεται, 
τόσο κατά το τρέχον έτος όσο και κατά την επόμενη 
πενταετία, από τις πιστώσεις του προϋπολογισμού του 
ανωτέρω Οργανισμού. 

8. Την υπ’ αριθμ. 213/2009 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Οικονομίας και Οικονομικών και Περιβάλλοντος, Χωρο¬ 
ταξίας και ΔημοσίωνΈργων, αποφασίζουμε: 

Άρθρο 1 

Ίδρυση - Σκοπός 

1. Ιδρύεται Οργανισμός Ρυθμιστικού Σχεδίου και Προ¬ 
στασίας Περιβάλλοντος Ιωαννίνων, με την επωνυμία 
«Οργανισμός Ιωαννίνων». 

2. Ο Οργανισμός είναι νομικό πρόσωπο δημοσίου δι¬ 
καίου, με έδρα τα Ιωάννινα και εποπτεύεται από τον 
Υπουργό Περιβάλλοντος, Χωροταξίας και Δημοσίων 
Έργων. 

3. Σκοπός του είναι ο σχεδιασμός, ο προγραμματισμός 
και η χωροταξική δομή και οργάνωση της περιοχής 
που περιλαμβάνεται στα όρια του Ρυθμιστικού Σχεδί¬ 
ου Ιωαννίνων μέσα στα πλαίσια του Γενικού και του 
Περιφερειακού Πλαισίου Χωροταξικού Σχεδιασμού και 
Αειφόρου Ανάπτυξης. 

Ειδικότερα στον Οργανισμό αυτόν ανήκει: 

α. Η μέριμνα για την κατάρτιση και η αναθεώρηση ή 
μερική τροποποίηση του ρυθμιστικού σχεδίου, χωρίς με- 

ταβολή των στόχων και κατευθύνσεων του, η συστημα¬ 
τική ενεργοποίηση και παρακολούθηση της εφαρμογής 
και η εξασφάλιση της υλοποίησης των κατευθύνσεων, 
προτάσεων και μέτρων του Ρυθμιστικού Σχεδίου και 
Προγράμματος Προστασίας Περιβάλλοντος Ιωαννίνων 
με στόχους: 

- Την ανάδειξη των Ιωαννίνων σε πρωτεύοντα εθνικό 
πόλο και πόλο ανάπτυξης στο χώρο των Δυτικών Βαλ¬ 
κανίων και του Αδριατικού διαδρόμου και ειδικότερα 
σε αστική λειτουργική περιοχή κοινοτικού επιπέδου, σε 
κέντρο παροχής υψηλού επιπέδου υπηρεσιών, επιστημο¬ 
νικής έρευνας, επιχειρηματικής στήριξης και επιτελικών 
λειτουργιών διοίκησης. 

- Την ανάδειξη της πόλης των Ιωαννίνων σε διεθνές 
πολιτιστικό κέντρο και την ενίσχυση του πολιτιστικού 
τουρισμού με κατάλληλες υποδομές και παρεμβάσεις. 

- Την οικολογική ανασυγκρότηση, την ανάδειξη και 
προστασία της λίμνης Παμβώτιδας, του τοπίου, των 
περιαστικών δασών, του υδάτινου δυναμικού και της 
γεωργικής γης του λεκανοπεδίου. 

- Την ανασυγκρότηση του πολεοδομικού συγκροτή¬ 
ματος των Ιωαννίνων με την ανάσχεση της εξάπλωσης 
της πόλης, την ανάδειξη του ιστορικού κέντρου, την 
αναβάθμιση της κεντρικής περιοχής και τη δημιουργία 
πολυκεντρικής δομής, τον έλεγχο των χρήσεων γης 
και των πυκνοτήτων, την ενίσχυση των μέσων μαζικής 
μεταφοράς και μέσων σταθερής τροχιάς, την αύξηση 
των χώρων πρασίνου και των χώρων που προορίζονται 
για πεζούς. 

- Τον περιορισμό της ρύπανσης από κάθε πηγή. 

- Την ισόρροπη κατανομή και την ορθολογική χωρο- 
θέτηση των αναπτυξιακών και παραγωγικών δραστηρι¬ 
οτήτων σε οργανωμένους υποδοχείς, την ανάδειξη του 
Τεχνολογικού Πάρκου του Πανεπιστημίου Ιωαννίνων ως 
διεθνούς κέντρου προηγμένης τεχνολογίας σε τομείς 
όπως οι τηλεπικοινωνίες και η πληροφορική. 

β. Η μέριμνα για την εκπόνηση και την έγκριση Γενι¬ 
κών Πολεοδομικών Σχεδίων (ΓΠΣ) και Σχεδίων Χωρικής 
και Οικιστικής Οργάνωσης Ανοιχτής Πόλης (ΣΧΟΟΑΠ) 
των ΟΤΑ που περιλαμβάνονται εντός των ορίων του 
Ρυθμιστικού Σχεδίου Ιωαννίνων, για την εναρμόνιση των 
μελετών και προγραμμάτων, που εκπονούνται από άλ¬ 
λους φορείς, με το Ρυθμιστικό Σχέδιο και Πρόγραμμα 
Προστασίας Περιβάλλοντος Ιωαννίνων και για την πα¬ 
ρακολούθηση της ποιότητας του περιβάλλοντος. 

γ. Η μέριμνα για την μελέτη και εφαρμογή μέτρων 
προστασίας του περιβάλλοντος, ο έλεγχος των έργων 
και των δραστηριοτήτων με επιπτώσεις στο περιβάλλον, 
ο συντονισμός των ενεργειών των δημοσίων υπηρε¬ 
σιών και όλων των φορέων του δημόσιου τομέα που 
δραστηριοποιούνται εντός των ορίων του Ρυθμιστικού 
Σχεδίου Ιωαννίνων. 

δ. Η προώθηση των στόχων του Ρυθμιστικού Σχεδίου 
και του Προγράμματος Προστασίας Περιβάλλοντος Ιω¬ 
αννίνων με την συμμετοχή σε διεθνείς οργανισμούς, σε 
δίκτυα πόλεων με κοινά χαρακτηριστικά, καθώς και σε 
ομοειδείς διακρατικές συνεργασίες και προγράμματα. 

ε. Η διοργάνωση και η συμμετοχή σε εκθέσεις, ημε¬ 
ρίδες, συμπόσια και συνέδρια, η εκπόνηση και ανάθεση 
ερευνών και μελετών, η πραγματοποίηση εκδόσεων, 
η εκπροσώπηση στα ΜΜΕ, η διάδοση των αρχών της 
βιώσιμου αναπτύξεως σε συνεργασία με τους φορείς 
εκπαίδευσης όλων των βαθμιδών και η ένταξη εκπαι¬ 


δευτικών και επιμορφωτικών προγραμμάτων σχετικών 
με την αποστολή και το έργο του στους φορείς επι¬ 
μόρφωσης. 

Άρθρο 2 

Εκτελεστική Επιτροπή 

Ια. Τον Οργανισμό διοικεί Εκτελεστική Επιτροπή που 
αποτελείται από τον πρόεδρο, τον αντιπρόεδρο και 
πέντε ακόμη μέλη με τους αναπληρωτές τους, όλοι με 
γνώσεις και πείρα στα σχετικά θέματα. 

β. Ο πρόεδρος και ο αντιπρόεδρος ορίζονται από 
τον Υπουργό Περιβάλλοντος, Χωροταξίας και Δημο¬ 
σίων Έργων, μετά από προτάσεις του Περιφερειακού 
Συμβουλίου Ηπείρου. 

-Ένα μέλος ορίζεται από το Δημοτικό Συμβούλιο της 
πόλης των Ιωαννίνων. 

- Δύο μέλη ορίζονται από το Περιφερειακό Συμβού¬ 
λιο Ηπείρου και το Νομαρχιακό Συμβούλιο Ιωαννίνων 
αντιστοίχως. 

-Ένα μέλος ορίζεται από την Τοπική Ένωση Δήμων 
και Κοινοτήτων, το οποίο εκπροσωπεί Οργανισμούς Το¬ 
πικής Αυτοδιοίκησης (ΟΤΑ) εκ των περιλαμβανομένων 
στο Ρυθμιστικό Σχέδιο Ιωαννίνων και 

-Ένα μέλος ορίζεται από το Τεχνικό Επιμελητήριο 
Ελλάδος - Τμήμα Ηπείρου. 

2. Η Επιτροπή ασκεί τη διοίκηση και τη διαχείριση 
του Οργανισμού. Ο Οργανισμός εκπροσωπείται ενώπιον 
δικαστικών αρχών και εξωδίκως από τον πρόεδρο. 

Η ανωτέρω αρμοδιότητα καθώς και η αρμοδιότητα για 
κατηγορίες πράξεων ή συγκεκριμένες πράξεις μπορεί 
να μεταβιβάζεται στον πρόεδρο, τον αντιπρόεδρο ή σε 
ένα μέλος της Επιτροπής ή τον Προϊστάμενο ή σε άλλα 
όργανα του Οργανισμού. Η μεταβίβαση γίνεται ύστερα 
από πρόταση της Επιτροπής με απόφαση του Γενικού 
Γραμματέα Περιφέρειας Ηπείρου. 

3. Ο πρόεδρος, ο αντιπρόεδρος και τα μέλη ορίζονται 
με τριετή θητεία που μπορεί να ανανεώνεται. Ανάκληση 
είναι πάντοτε δυνατή και γίνεται από το όργανο που 
ορίζει το αντίστοιχο μέλος. Με την απόφαση ανάκλησης 
ορίζεται πάντοτε ο αντικαταστάτης του ανακαλούμενου 
για τον υπόλοιπο χρόνο της θητείας. 

4. Η συγκρότηση της Εκτελεστικής Επιτροπής γίνεται 
με απόφαση του Γ ενικού Γ ραμματέα Περιφέρειας Ηπεί¬ 
ρου. Με την ίδια απόφαση ανατίθενται χρέη γραμματέα 
σε υπάλληλο του Οργανισμού. Η Επιτροπή έχει νόμιμη 
σύνθεση εάν διορισθούν ο πρόεδρος, ο αντιπρόεδρος 
και ένα εκ των μελών, εφόσον τα λοιπά μέλη δεν ορι- 
σθούν μέσα σε δύο (2) μήνες από τότε που έλαβε τη 
σχετική πρόσκληση ο οικείος φορέας, για να διατυπώ¬ 
σουν τις προτάσεις τους ή τις απόψεις τους. 

5. Στον πρόεδρο, τον αντιπρόεδρο, τα μέλη και το 
γραμματέα της επιτροπής καταβάλλεται αποζημίωση 
για τη συμμετοχή τους σ’ αυτή, που καθορίζεται σύμ¬ 
φωνα με τις διατάξεις του άρθρου 17 του ν. 3205/2003 
(Α' 297). Ο πρόεδρος και ο αντιπρόεδρος έχουν πλήρη 
απασχόληση στον Οργανισμό και δικαιούνται αμοιβή 
πέρα από την αποζημίωση συμμετοχής τους στην επι¬ 
τροπή. Η αμοιβή αυτή καθορίζεται με απόφαση των 
Υπουργών Οικονομίας και Οικονομικών και Περιβάλλο¬ 
ντος, Χωροταξίας και Δημοσίων Έργων. 

6. Με πράξη της Εκτελεστικής Επιτροπής που δημοσι¬ 
εύεται στην Εφημερίδα της Κυβερνήσεως, ρυθμίζονται 
τα θέματα που αναφέρονται στον τρόπο τήρησης των 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4015 


πρακτικών, στις περιπτώσεις υποχρεωτικής σύγκλησης 
της Επιτροπής, στον τρόπο πρόσκλησης, στην κατάρτι¬ 
ση της ημερήσιας διάταξης και τη συζήτηση θεμάτων 
που αναφέρονται σ’ αυτή και γενικά στη λειτουργία 
της Επιτροπής. 

7. Με απόφαση του Γενικού Γραμματέα Περιφέρει¬ 
ας Ηπείρου καθορίζονται τα θέματα που αναφέρονται 
στην απαρτία της επιτροπής, στην πλειοψηφία για τη 
λήψη αποφάσεων, στην αναπλήρωση και κάθε σχετική 
λεπτομέρεια. 

8. Η Εκτελεστική Επιτροπή: 

α. Παρακολουθεί την ολοκλήρωση και εφαρμογή του 
Ρυθμιστικού σχεδίου γενικά και των επί μέρους προ¬ 
γραμμάτων των οικείων φορέων. 

β. Προτείνει τις προσαρμογές, συμπληρώσεις και 
εξειδικεύσεις του Ρυθμιστικού Σχεδίου οι οποίες εγκρί- 
νονται με Προεδρικά Διατάγματα που εκδίδονται με 
πρόταση του Υπουργού Περιβάλλοντος, Χωροταξίας 
και Δημοσίων'Εργων. 

γ. Γνωμοδοτεί για την έγκριση των ΓΠΣ και ΣΧΟΟΑΠ 
των ΟΤΑ που περιλαμβάνονται εντός των ορίων του 
Ρυθμιστικού Σχεδίου Ιωαννίνων. 

δ. Γ νωμοδοτεί για κάθε έργο μεγάλης κλίμακας, επιπέ¬ 
δου ΓΠΣ. Η γνώμη αυτή δίνεται από την Επιτροπή μέσα 
σε εξήντα (60) ημέρες από τότε που περιέρχεται σ’ αυτή 
σχετικό ερώτημα. Αν περάσει η προθεσμία αυτή άπρακτη, 
θεωρείται ότι έχει δοθεί η συναίνεση της Επιτροπής. 

ε. Επιβλέπει τη μελέτη και εφαρμογή των μέτρων προ¬ 
στασίας του περιβάλλοντος που εκτελούνται από τον 
Οργανισμό Ιωαννίνων και παρακολουθεί τις αντίστοιχες 
μελέτες και την εφαρμογή των μέτρων που εκτελούνται 
από άλλους φορείς. 

στ. Γνωμοδοτεί προς τις αρμόδιες κεντρικές, περιφε¬ 
ρειακές ή νομαρχιακές υπηρεσίες περιβάλλοντος κατά 
τη διαδικασία περιβαλλοντικής αδειοδότησης έργων και 
δραστηριοτήτων ή σχεδίων και προγραμμάτων σύμφω¬ 
να με τις κείμενες διατάξεις. 

ζ. Επιβάλλει τις διοικητικές κυρώσεις στους παραβά¬ 
τες των μέτρων προστασίας περιβάλλοντος οι οποίες 
καθορίζονται από το Πρόγραμμα Προστασίας Περιβάλ¬ 
λοντος. 

η. Γνωμοδοτεί για θέματα που ρυθμίζονται από το 
ν. 1650/1986 στην περιοχή του Ρυθμιστικού Σχεδίου Ιωαν¬ 
νίνων, όπως για τον χαρακτηρισμό περιοχών, στοιχείων 
ή συνόλων της φύσης και του τοπίου, τον χαρακτηρι¬ 
σμό ζωνών ειδικών περιβαλλοντικών ενισχύσεων, τον 
χαρακτηρισμό και την οριοθέτηση εκτάσεων ως περι¬ 
οχών οργανωμένης ανάπτυξης παραγωγικών δραστη¬ 
ριοτήτων, για τα οποία προβλέπεται αρμοδιότητα του 
Υπουργού Περιβάλλοντος, Χωροταξίας και Δημοσίων 
για την έκδοση π.δ/τος ή απόφασης. 

θ. Γ νωμοδοτεί για τον καθορισμό Ζωνών Ελεγχόμενης 
Ανάπτυξης, Ζωνών Οικιστικού Ελέγχου, Ειδικών Ζωνών 
Υποδοχής Συντελεστή δόμησης, Ζωνών Αστικού Ανα¬ 
δασμού και Ζωνών Ενεργού Πολεοδομίας. 

ι. Καταρτίζει κάθε χρόνο και το αργότερο μέχρι 15 
Μαρτίου, γενική έκθεση για την εφαρμογή του Ρυθμι¬ 
στικού Σχεδίου και των Προγραμμάτων Προστασίας 
Περιβάλλοντος Ιωαννίνων κατά το προηγούμενο έτος, 
για τα προβλήματα που έχουν ανακύψει, για τα μέτρα 
που κρίνει πρόσφορα να ληφθούν και γενικά για την 
αποτελεσματικότερη πραγματοποίηση του σκοπού του 
Οργανισμού. 


Η γενική έκθεση αποστέλλεται στους φορείς και τους 
εκπροσώπους των παραγωγικών τάξεων, οι οποίοι με 
συμμετοχικές διαδικασίες οφείλουν να εκφράσουν τη 
γνώμη τους μέσα σε προθεσμία ενός μήνα από τη λήψη 
του σχεδίου. Μετά την πάροδο της προθεσμίας αυτής 
καταρτίζεται η γενική έκθεση και διαβιβάζεται στο Πε¬ 
ριφερειακό Συμβούλιο Ηπείρου. 

9. Την πορεία του έργου του Οργανισμού παρακολου¬ 
θεί το Περιφερειακό Συμβούλιο Ηπείρου και υποβάλλει 
σχετικές γνωμοδοτικές εκθέσεις στον Υπουργό Περι¬ 
βάλλοντος, Χωροταξίας και Δημοσίων'Εργων και στο 
Νομαρχιακό Συμβούλιο Ιωαννίνων, τις οποίες κοινοποιεί 
και στην Εκτελεστική Επιτροπή του Οργανισμού. Επί¬ 
σης γνωμοδοτεί ή διατυπώνει απόψεις για κάθε θέμα 
σχετικά με τους εν γένει σκοπούς και δραστηριότητες 
του Οργανισμού που τις κοινοποιεί στην Εκτελεστι¬ 
κή Επιτροπή και συζητά σε ειδική συνεδρίασή του την 
κατά την παραγρ. 8.ι. ετήσια έκθεση της Εκτελεστικής 
Επιτροπής υποχρεωτικά μέσα σε δύο (2) μήνες από τη 
λήψη της και κοινοποιεί τη σχετική γνωμοδότηση στο 
Υπουργείο Περιβάλλοντος, Χωροταξίας και Δημοσίων 
Έργων και στο Νομαρχιακό συμβούλιο Ιωαννίνων. 

Για τη συζήτηση της ετήσιας έκθεσης στις συνεδριά¬ 
σεις του περιφερειακού συμβουλίου καλείται να μετά- 
σχει με γνώμη χωρίς ψήφο ο πρόεδρος της Εκτελεστι¬ 
κής Επιτροπής του Οργανισμού. 

Αρθρο 3 

Πόροι - Διαχείριση 

1. Πόροι του Οργανισμού είναι: 
α. Ετήσια επιχορήγηση που εγγράφεται στον Τακτικό 
Προϋπολογισμό του Υπουργείου Περιβάλλοντος, Χωρο¬ 
ταξίας και Δημοσίων'Εργων και αποδίδεται στον Ορ¬ 
γανισμό με απόφαση του Υπουργού, όπως ειδικότερα 
ορίζεται σ’ αυτή. 

β.'Εκτακτη ετήσια κρατική επιχορήγηση από τον προ¬ 
ϋπολογισμό δημοσίων επενδύσεων που δεν μπορεί να 
είναι μικρότερη από το 2% των πόρων που διαθέτει 
ο προϋπολογισμός αυτός για έργα στην περιοχή του 
Ρυθμιστικού Σχεδίου Ιωαννίνων. 

γ. Ποσοστό 10%-20% από τα έσοδα των δήμων και 
κοινοτήτων που περιλαμβάνονται στην περιοχή του Ρυθ¬ 
μιστικού Σχεδίου Ιωαννίνων και τα οποία προέρχονται 
από το τέλος ακίνητης περιουσίας του άρθρου 24 του 
ν. 2130/1993. Για τον καθορισμό του ως άνω ποσοστού 
δεν λαμβάνονται υπόψη ποσά που περιέρχονται στους 
δήμους και κοινότητες από το αναδιανεμόμενο κατά την 
παρ. 19 του ίδιου άρθρου 24 ποσό του τέλους. Η έναρξη, 
το ύψος και ο τρόπος της απόδοσης του ποσοστού αυ¬ 
τού από τους δήμους και τις κοινότητες στον Οργανισμό 
και κάθε σχετική λεπτομέρεια ρυθμίζονται με κοινή από¬ 
φαση των Υπουργών Εσωτερικών και Περιβάλλοντος, 
Χωροταξίας και Δημοσίων'Εργων, που εκδίδεται ύστερα 
από γνώμη του Νομαρχιακού Συμβουλίου Ιωαννίνων και 
δημοσιεύεται στην Εφημερίδα της Κυβερνήσεως. 

δ. Πρόστιμα και τέλη που επιβάλλονται από τον Ορ¬ 
γανισμό στους ρυπαίνοντες το περιβάλλον. 

ε. Τα έσοδα που προκύπτουν από την εφαρμογή 
μέσων πολεοδομικής παρέμβασης στην περιοχή του 
Ρυθμιστικού Σχεδίου Ιωαννίνων σύμφωνα με το άρθρο 
3 παρ. 6 περ. ε του ν. 2508/1997. 

στ. Μέρος από ειδικές φορολογίες για την προστασία 
του περιβάλλοντος και αντιρρυπαντικής πολιτικής σύμ¬ 
φωνα με το άρθρο 3 παρ. 6 περ. στ του ν. 2508/1997. 

ζ. Κάθε άλλο έσοδο από οποιαδήποτε αιτία. 

2. Οι πόροι του Οργανισμού διατίθενται για τις δαπά¬ 
νες λειτουργίας του και για μερική ή ολική χρηματοδό¬ 
τηση μελετών, προγραμμάτων, έργων ή άλλων σχετικών 
με τη δράση του δραστηριοτήτων της τοπικής αυτοδι¬ 
οίκησης ή άλλων φορέων με αποκλειστικό σκοπό την 
εφαρμογή του Ρυθμιστικού Σχεδίου και την προστασία 
του περιβάλλοντος του Λεκανοπεδίου Ιωαννίνων. 

3. Οι δαπάνες για την εκπλήρωση της αποστολής του 
σκοπού του Οργανισμού πραγματοποιούνται σύμφωνα 
με τον οικονομικό κανονισμό του. Ο οικονομικός κανο¬ 
νισμός καταρτίζεται από την Εκτελεστική Επιτροπή και 
εγκρίνεται με κοινή απόφαση των Υπουργών Οικονο¬ 
μίας και Οικονομικών, Εσωτερικών και Περιβάλλοντος, 
Χωροταξίας και ΔημοσίωνΈργων. 

4. Ο Οργανισμός στα δικαστήρια ή τις διοικητικές 
αρχές έχει τα δικονομικά προνόμια του δημοσίου, ιδι¬ 
αίτερα ως προς τις προθεσμίες, τα μέσα απόδειξης, 
τον τρόπο παράστασης και τα μέσα εκτέλεσης. Τα ίδια 
δικονομικά προνόμια έχει σε όλα τα στάδια της εκτέλε¬ 
σης και ιδιαίτερα εκείνα που αφορούν στην κατάταξη 
του δημοσίου σε πλειστηριασμό ή πτώχευση. 

Αρθρο 4 

Οργάνωση - προσωπικό 

1. Ο οργανισμός του Οργανισμού Ιωαννίνων καταρ¬ 
τίζεται κατά τα οριζόμενα στο άρθρο 3 παρ. 8 του ν. 
2508/1997. Για την οργάνωση του Οργανισμού και το 
προσωπικό του, εφαρμόζονται ανάλογα οι διατάξεις 
του άρθρου 9 του ν. 1515/1985 όπως ισχύει. 

2. Με τον οργανισμό του Οργανισμού Ιωαννίνων ρυθ¬ 
μίζονται ιδίως: 

α. Η οργάνωση των υπηρεσιών, οι αρμοδιότητές τους 
και η κατανομή σε αυτές των θέσεων του προσωπικού. 

β. Οι κλάδοι του μόνιμου προσωπικού και ο αριθμός 
των οργανικών θέσεων κάθε κλάδου και κάθε βαθμού. 

γ. Τα ειδικά τυπικά προσόντα που απαιτούνται για το 
διορισμό στις θέσεις του εισαγωγικού βαθμού κάθε 
κλάδου ή για την προαγωγή πέρα από ορισμένο βαθμό 
ή για την κάλυψη ορισμένων θέσεων κατά την πρώτη 
εφαρμογή του παρόντος. 

δ. Οι θέσεις του ειδικού επιστημονικού προσωπικού 
που μπορεί να προσληφθεί με σχέση εργασίας ιδιωτικού 
δικαίου, η κατανομή του σε ειδικότητες καθώς και τα 
τυπικά προσόντα και οι όροι της πρόσληψης. 

ε. Τα προσόντα του Προϊσταμένου καθεμιάς από τις 
οργανικές μονάδες. 

3. Οι θέσεις του μόνιμου προσωπικού της περίπτωσης 
β' της προηγούμενης παραγράφου που πληρούνται με 
προσλήψεις, δεν μπορεί να είναι περισσότερες από εικο- 
σιπέντε (25). Οι υπόλοιπες οργανικές θέσεις, όπως προβλέ- 
πονται από τον οργανισμό καλύπτονται με τη διαδικασία 
της παραγράφου 7. Στο προσωπικό αυτό εφαρμόζονται 
όλες οι διατάξεις του υπαλληλικού κώδικα, όπως αυτές 
ισχύουν κάθε φορά για τους υπαλλήλους Ν.Π.Δ.Δ. 

4. Οι θέσεις του προσωπικού με σχέση εργασίας ιδι¬ 
ωτικού δικαίου της περίπτωσης δ' της παραγράφου 2 
του άρθρου αυτού, που πληρούνται με προσλήψεις δεν 
μπορεί να είναι περισσότερες από δέκα (10). 

5. Στον Οργανισμό συνιστάται μια θέση μετακλητού 
υπαλλήλου με βαθμό β' των ειδικών θέσεων. Αυτός που 
διορίζεται στη θέση αυτή έχει τον τίτλο του Προϊστα¬ 
μένου του Οργανισμού Ιωαννίνων, προΐσταται όλων των 
υπηρεσιών του και συμμετέχει στις συνεδριάσεις της 


Εκτελεστικής Επιτροπής, όπου εισηγείται τα θέματα, 
χωρίς ψήφο. Προϊστάμενος του Οργανισμού διορίζε¬ 
ται πρόσωπο που έχει πτυχίο ανώτατου εκπαιδευτικού 
ιδρύματος της ημεδαπής ή αλλοδαπής (αναγνωρισμέ¬ 
νο σύμφωνα με την κείμενη νομοθεσία), σχετικό με το 
αντικείμενο του Οργανισμού και διδακτορικό δίπλωμα 
ή μεταπτυχιακό δίπλωμα ή προϋπηρεσία, σχετική με το 
αντικείμενο του Οργανισμού, τουλάχιστον δέκα χρό¬ 
νων στο δημόσιο ή ιδιωτικό τομέα. Ο διορισμός του 
Προϊσταμένου του Οργανισμού Ιωαννίνων γίνεται με 
απόφαση του Υπουργού Περιβάλλοντος, Χωροταξίας 
και ΔημοσίωνΈργων για δετή θητεία, που μπορεί να 
ανανεώνεται. Ανάκληση κατά τη διάρκεια της θητείας 
είναι πάντα δυνατή. Με την ίδια απόφαση είναι δυνατόν 
να ορίζεται και αναπληρωτής Προϊστάμενος. 

6. Καθήκοντα Προϊσταμένου του Οργανισμού μπορούν 
να ανατεθούν σε υπάλληλο του δημόσιου τομέα που 
έχει πτυχίο ανώτατου εκπαιδευτικού ιδρύματος της 
ημεδαπής ή αλλοδαπής (αναγνωρισμένο σύμφωνα με 
την κείμενη νομοθεσία), σχετικό με το αντικείμενο του 
Οργανισμού και διδακτορικό δίπλωμα ή μεταπτυχιακό 
δίπλωμα ή προϋπηρεσία, σχετική με το αντικείμενο του 
Οργανισμού, τουλάχιστον δέκα χρόνων στο δημόσιο ή 
ιδιωτικό τομέα. Ο χρόνος άσκησης καθηκόντων Προϊ¬ 
σταμένου θεωρείται για κάθε συνέπεια ως χρόνος υπη¬ 
ρεσίας στην τακτική θέση υπαλλήλου. Στην περίπτωση 
αυτή καταβάλλονται οι αποδοχές της μιας μόνο θέσης 
που θα επιλέξει ο υπάλληλος. 

7. Είναι δυνατόν να μεταφέρονται υπηρεσίες, θέσεις 
προσωπικού και υπάλληλοι που τις κατέχουν στον Ορ¬ 
γανισμό Ιωαννίνων κατά τα οριζόμενα στο άρθρο 9 παρ. 
7 του ν. 1515/1985. 

8. Όσες αρμοδιότητες του Οργανισμού Ιωαννίνων 
ασκούνται έως την έκδοση αυτού του π.δ/τος από τις 
υπηρεσίες και τον Υπουργό Περιβάλλοντος, Χωροταξίας 
και ΔημοσίωνΈργων μεταβιβάζονται σταδιακά στον 
Οργανισμό με απόφαση του Υπουργού Περιβάλλοντος, 
Χωροταξίας και ΔημοσίωνΈργων με την οποία διαπι¬ 
στώνεται και η επαρκής στελέχωση του Οργανισμού. 

9. Όσες αρμοδιότητες του Οργανισμού Ιωαννίνων 
ασκούνται έως την έκδοση αυτού του π.δ/τος από 
τις υπηρεσίες και τον Γ ενικό Γ ραμματέα Περιφέρειας 
Ηπείρου μεταβιβάζονται σταδιακά στον Οργανισμό με 
κοινές αποφάσεις των Υπουργών Εσωτερικών και Πε¬ 
ριβάλλοντος, Χωροταξίας και ΔημοσίωνΈργων, με τις 
οποίες διαπιστώνεται και η επαρκής στελέχωση του 
Οργανισμού. 

Αρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος διατάγματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2009 

